Archivu 31 d'Avientu de 2008
#000000
A toos/es ¡Mui feliz añu nuevu! 😉
#000001
El 65% de los colexos de Galicia usen software llibre
#000003
Namás y na menos que’l 65% de los colexos de Galicia usen software llibre, gran avance, ya que fae 2 años yera’l 20%.
#000004
La Xunta de Galicia quier que la implantación siga alantre, too un exemplu a siguir pola nuestra Xunta. ¡A ver si s’anima Areces! (Parezme que va ser que non... ¿habrá qu’acompañar con un pingüín a la Pita? xD)
#000005
Un pasín más hacia la llibertá nes escueles gallegues.
#000006
Lleva tiempu nagüandose un bon repositoriu de xuegos recopilaos pola comunidá que plásmase ya en Playdeb, onde ye posible algamar les caberes versiones de los meyores xuegos dende Amestar/Quitar.
#000009
Pa ello simplemente s’instala un .deb que nos añade’l repositoriu en cuestión 🙂
#000010
Puedes echar un vistazu a los xuegos disponibles equí 😉
#000011
Google España esponsorizará a Softastur
#000013
Va unes selmanes unviamos un corréu de Google España pa pidir que dean soporte al asturianu nel so buscador, sigún ellos nun yera rentable, sicasí llegamos a un acuerdu col que Softastur comprométese a traducir y caltener les versiones n’asturianu de dellos sitios de Google Inc. como ye’l propiu buscador, Gmail o Youtube. A cambiu ufrenos un sirvidor dedicáu de baldre siempre que se caltengan actualizaes les traducciones y cuentes d’usuarios especiales pa los sos servicios.
#000014
Necesitamos aida pa facer les traducciones (son munches) si tas interesáu dexa un comentariu n’esti post. En cuantes tengamos la máquina disponible tendremos una llista de corréu especifica pa esti proyeutu.
#000015
Tú puedes echar un gabitu al software llibre
#000017
Sí 😀 Nun fae falta que seyas programador. Hai munches formes de collaborar col software llibre.
#000018
Una de les meyores carauterístiques del software llibre, ye que nun faes el trabayu altruista pa una empresa, faeslu pa la comunidá y pa ti mesmu 😉
#000019
Y remembra, ¡cualisquier pequeña aida, ye perimportante! Y sobre too, ¡diviertete n’esti mundu infinitu! 😀
#000021
El sábadu pasáu la Xunta entregó a Softastur el premiu Andrés Solar. ¡Gracies a toos/es !
#000023
Firefox 3.0.5 ensin errores XML (y multiplataforma)
#000026
Depués de munchu caciplar di col problema que facía que nun s’amosaran bien los mensaxes d’errores 404 o de certificaos SSL.
#000028
Mandé a la llista de corréu de Softastur la esplicación, déxovos equí como instalar el paquete del asturianu que toi acabante de facer. Dicir tamién que ye multiplataforma.Ta probáu en Ubuntu y MacOS X (usuarios d’otres plataformes, por favor comentar), sicasí el problema de Comando + Q de MacOS X nun fui a igualo y tien de zarrase l’aplicación dende’l menú.
#000029
La traducción tien dos paquetes, un pa Firefox y otru pa Xulrunner (incluíu en Firefox).
#000030
Una vez instalao Firefox (en inglés, castellanu o cualesquier idioma) y dende el propiu Firefox calcai l’enllaz de descarga:
#000031
Estos enllaces abrirá una páxina de descarga en sourceforge.net, y vereis un mensaxe que vos entrugará si dais permisu pa instalar, calcar “Allow” (si ta n’inglés)...
#000032
y saldrávos entos un ventanu onde (depués d’unos segundinos) vos dexará instalar la traducción...
#000033
Cuando acabé de copiar los ficheros vos pedirá reaniciar el restolador pa cargar la traducción...
#000034
El procesu ye’l mesmu pa colos dos ficheros, al acabar tendréis Firefox n’asturianu ensin los errores XML... duelme la cabeza 😛
#000035
Si quies participar tienes que facer un videu de por qué ames Linux ya inspirar a usalu 😉
#000038
Equí dexamos el videu que ficimos pa presentar rápidamente a Softastur, nel actu d’entrega del Premiu Andrés Solar, que convoca la Xunta pola defensa de la Llingua.
#000040